2009D0935 — DA — 14.05.2014 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS AFGØRELSE 2009/935/RIA

af 30. november 2009

om fastsættelse af listen over de tredjelande og organisationer, hvormed Europol skal indgå aftaler







RÅDET FOR DEN EUROPÆISKE UNION HAR — under henvisning til Rådets afgørelse 2009/371/RIA af 6. april 2009 om oprettelse af Den Europæiske Politienhed (Europol) ( 1 ) (i det følgende benævnt »Europolafgørelsen«), særlig artikel 26, stk. 1, litra a), under henvisning til Rådets afgørelse 2009/934/RIA af 30. november 2009 om vedtagelse af gennemførelsesbestemmelserne for Europols forbindelser med partnere, herunder udveksling af personoplysninger og klassificerede informationer ( 2 ), særlig artikel 5 og 6, under henvisning til udtalelse fra Europa-Parlamentet, og ud fra følgende betragtninger: (1) Det er Rådet, der med kvalificeret flertal efter høring af Europa-Parlamentet træffer afgørelse om en liste over de tredjelande og organisationer, der er omhandlet i artikel 23, stk. 1, i Europolafgørelsen, og hvormed Europol skal indgå aftaler. (2) Listen udarbejdes af Styrelsesrådet. (3) Der er behov for at fastsætte en procedure for tilføjelse af tredjelande og organisationer til den liste over tredjelande og organisationer, hvormed Europol skal indgå aftaler — ud fra følgende betragtninger: TRUFFET FØLGENDE AFGØRELSE:







Artikel 1

1. I overensstemmelse med artikel 23, stk. 2, i Europolafgørelsen indgår Europol aftaler med de tredjelande og organisationer, der er opført på listen i bilaget til denne afgørelse. Europol kan indlede proceduren for indgåelse af en aftale, så snart tredjelandet eller organisationen er opført på listen. Europol bestræber sig på at indgå en samarbejdsaftale med disse tredjelande og organisationer, der giver mulighed for udveksling af personoplysninger, medmindre Styrelsesrådet træffer anden afgørelse.

2. Europol prioriterer indgåelsen af samarbejdsaftaler med tredjelande og organisationer på listen under hensyntagen til sine operative behov og de menneskelige ressourcer og finansielle midler, der er til rådighed. Styrelsesrådet kan give Europols direktør sådanne yderligere instrukser vedrørende forhandlingerne om en bestemt aftale, som det finder nødvendigt.

3. Direktøren holder Styrelsesrådet løbende underrettet om de igangværende forhandlinger med tredjeparter og forelægger en statusrapport hvert halve år.

Artikel 2

1. Et medlem af Styrelsesrådet eller Europol kan foreslå et nyt tredjeland eller en ny organisation tilføjet på listen. I forbindelse hermed redegør de for den operative nødvendighed af at indgå en samarbejdsaftale med det pågældende tredjeland eller den pågældende organisation.

2. Styrelsesrådet træffer afgørelse om, hvorvidt det skal foreslås, at Rådet tilføjer det pågældende tredjeland eller den pågældende organisation på listen.

3. Rådet træffer afgørelse om, hvorvidt tredjelandet eller organisationen skal tilføjes på listen ved en ændring af bilaget til denne afgørelse.

Artikel 3

Denne afgørelse træder i kraft den 1. januar 2010.

Artikel 4

Denne afgørelse offentliggøres i Den Europæiske Unions Tidende.









BILAG

Liste over de tredjelande og organisationer, hvormed Europol skal indgå aftaler:

1. Tredjelande (i alfabetisk rækkefølge): — Albanien — Amerikas Forenede Stater — Australien — Bolivia — Bosnien-Hercegovina ▼M1 — Brasilien ▼B — Canada — Colombia ▼M1 — De Forenede Arabiske Emirater ▼B — Den Tidligere Jugoslaviske Republik Makedonien ▼M1 — Georgien ▼B — Indien — Island — Israel — Kina — Kroatien — Liechtenstein ▼M1 — Mexico ▼B — Moldova — Monaco — Montenegro — Marokko — Norge — Peru — Rusland — Schweiz — Serbien — Tyrkiet — Ukraine

2. Organisationer (i alfabetisk rækkefølge): — Den Internationale Kriminalpolitiorganisation (Interpol) — FN's Kontor for Bekæmpelse af Narkotika og Kriminalitet (UNODC) — Verdenstoldorganisationen.